舊牛奶公司倉庫

舊牛奶公司倉庫或叫做舊牛奶公司寫字樓喺中環下亞厘畢道同雲咸街交界，近雪廠街南。喺1981年被列為二級歷史建築，2009年12月18號改評為香港一級歷史建築。

歷史 
舊牛奶公司倉庫喺1892年起，樓高3層，由牛奶公司起嘅，最初只用嚟做冰庫，當時香港人用做冷藏嘅冰塊係從中國北部採用船運，喺離雲咸街唔遠嘅皇后大道中海邊碼頭落貨，再用人力拖運到呢個冰庫儲藏。1896年，牛奶公司將總部搬嚟呢度，並先後加起咗屠場、餡餅生產工場、牛奶分銷中心、零售冰粒雪庫、副食品工場同鍋爐間等設備。

1913年，原倉庫被翻新做咗牛奶公司總經理嘅住所。香港日治時期，日軍曾經將倉庫掠奪一空。香港重光之後，呢度做返牛奶公司總部。1982年，牛奶公司搬出倉庫，搬去鰂魚涌太古坊德宏大廈直到今日，同年香港外國記者會進駐北座，藝穗會就喺1983年12月搬入南座。

中環的舊牛奶公司倉庫

中環
香港地標
香港特色建築
香港一級歷史建築